VANHA TESTAMENTTI AVAUTUU
DANIEL, Osa 2
Danielin kirjan ilmapiiri muuttuu täysin loppua kohti.
Dan. 1―6 on hyvin helppotajuista. Dan. 7―12 on hyvin vaikeatajuista.
Alku on yksinkertaista, loppu monimutkaista.
Alussa puhutaan 3. persoonassa, lopussa 1 persoonassa.
Daniel kirjoitti minä-muodossa itsestään ja tulevaisuuden näyistä.
Kieli vaihtuu arameasta hepreaan.
Loppuosa on suunnattu pääosin Jumalan kansalle.
En antaisi Dan. 7―12:ta uskosta osattomalle. Hän pitäisi meitä hulluina.
Siirrymme Danielin senhetkisestä elämästä tulevaisuuden näkyihin.
Hän antaa yksityiskohtaisia ja tarkasti ajankohtaan sijoitettuja ennustuksia, -
jotka ovat hyvin täsmällisiä historiallisten tapahtumien valossa.
Se on historiankirjoitusta ennen kuin asiat tapahtuivat.
Dan. 7―12 on mainio esimerkki ennalta kirjoitetusta historiasta.
Siitä seuraa kaksikin johtopäätöstä.
Ensinnäkin Jumala tuntee tulevaisuuden.
Hän tuntee tulevaisuuden ja menneisyydenkin.
Jumalakaan ei pysty muuttamaan menneisyyttä.
Tulevaisuuden Hän voi muuttaa, ja Hän tuntee tulevaisuuden.
Hän tietää syntymäpäiviesi määrän ennalta.
Se sanotaan Psalmissa 139. Jumala laski ne, ennen kuin olit syntynytkään.
Ihminen ei voi tietää sitä, mutta Jumala tietää.
Lisäksi Jumala muovaa tulevaisuutta.
Se ei tarkoita, että kaikki olisi ennalta määrättyä ja suunniteltua.
Raamatussa on sen suhteen hienovarainen tasapaino.
Esterin kirjassa Mordokai sanoo Esterille: "Kuka tietää," -
"etkö sinä juuri tällaista aikaa varten ole päässyt kuninkaalliseen arvoon?"
"Voit toteuttaa Jumalan suunnitelman, tai sitten joku toinen tekee sen."
Juudas Iskariotia ei ollut ennalta- määrätty kavaltamaan Jeesusta.
Jonkun täytyi olla se, ja Jeesus sanoi: -
"Ihmisen Poika kavalletaan, mutta voi sitä, joka sen tekee."
Jumalan Kaikkivaltius ja ihmisen vastuu on pidettävä tasapainossa.
Kaikkea ei ole ennalta määrätty, mutta Jumala tietää asiat ennalta.
Hänellä on vapaa tahto, paljon vapaampi kuin meillä.
Hän voi ohjailla tapahtumia kuin šakinpelaaja.
Jos pelaisin šakin maailman- mestaria vastaan, hän voittaisi, -
mutta voisin silti tehdä haluamani siirrot. Hän pystyisi vastaamaan niihin.
Jumalan kaikkivaltiudessa on joustavuutta, -
jota meidän täytyy pitää hyvin kallisarvoisena.
Muuten lipsahdamme islamista tuttuun jäykkään ennalta määräämiseen.
Kyse ei ole fatalismista, vaikka Jumala tietää tulevaisuuden ja muovaa sitä.
Jumala tekee sen, mitä Hän tahtoo, riippumatta siirroistamme.
Se tekee profetiasta mahdollisen.
Tulevaisuuden näkyjen määrä Dan. 7―12:ssa kaipaa selitystä.
Muuten mieliimme jää hämmennys. Taulukko voi todella hämmentää.
Amerikkalaisopiskelijan paidassa luki: VPOK, "Voi pojat, olen hämmentynyt".
Hänelle sanottiin, että "hämmentynyt" kirjoitetaan h:lla. "Siinä näette."
Yritetään selvittää tätä.
Ensiksi täytyy ymmärtää, ettei Dan. 7―12 ole jatkumo.
Se ei ole peräkkäinen sarja toisiaan seuraavia tulevaisuuden näkyjä.
Se on ensimmäinen, yksinkertainen asia.
Dan. 7―12 ei ole suoraviivainen tulevaisuudennäkyjen sarja.
Ne ovat erillisiä tulevaisuuden näkyjä.
Toiseksi ne eivät ole toisiaan seuraavia.
Dan. 8:n näky ei seuraa Dan. 7:n näkyä.
Ne eivät ole järjestyksessä.
Kolmanneksi niillä ei ole liittymäkohtia toisiinsa.
Ne eivät ala tai lopu samaan aikaan. Sekin saattaa hämmentää.
Jokainen näky täytyy lukea erillisenä ja asettaa sille kuuluvaan paikkaan.
Ne eivät ole jatkuvia. Ne eivät ole sarja toisiaan seuraavia tapahtumia.
Ne eivät ala samasta kohdasta eivätkä pääty samaan kohtaan.
Tutkitaan sitten positiivisia väittämiä. Ensinnäkin niiden kesto vaihtelee.
Jotkin näyt koskevat lyhyttä ajanjaksoa tulevaisuudessa.
Jotkin taas koskevat paljon pitempää aikaa.
Niiden kattama aika vaihtelee pituudeltaan, -
joten niitä ei ole helppo sovittaa yhteen.
Sitten ne vielä menevät päällekkäin.
Jokin voi kattaa pitkän jakson, toinen lyhyen, ja ne menevät päällekkäin.
Toinen antaa yksityiskohtaisemman kuvan. Niissä on päällekkäisyyttä.
Nyt seuraa tosi monimutkainen osa, ellette ole sekaisin jo tästä.
Ne kattavat kaksi ajanjaksoa, jotka päättyvät yhdessä.
Ne kattavat ajanjakson ennen Kristusta ja Kristuksen jälkeen.
Käytämme niistä eKr.- ja jKr.-lyhenteitä.
Alkujakson näyt päättyvät Kristuksen tuloon.
Loppuosan näyt koskevat lopunaikoja ja päättyvät historian loppuun.
Näyt siis koskevat aikaa, jota usein kutsutaan lopunajoiksi, -
sekä lopunajoiksi ennen Kristusta että lopunajoiksi jälkeen Kristuksen.
Daniel näki kaukoputkensa läpi kaksi aikakautta.
Hän ei tajunnut, että niiden välissä oli ajanjakso. Muistatteko sen Jesajasta?
Aivan kuin hän katsoisi profetiaa kaukoputken läpi -
ja näkisi kaksi vuorenhuippua, joista toinen on toisen edessä.
Hän ei tajunnut, kuinka paljon matkaa huippujen välissä oli.
Hän ei nähnyt sitä.
Kun katsoo kaukoputkella, etumainen huippu peittää kaiken takana olevan.
Katsotaan tätä kuvaa.
Hän näki etumaisen huipun etupuolelle.
Taaimmaisesta huipusta näkyi vain etumaista huippua korkeampi osa.
Hän katseli asioita omasta ajastaan käsin. Muutan tämän nyt ajaksi.
Profetiat alkoivat kuusi vuotta hänen kuolemansa jälkeen.
Hän näki Kristuksen tuloon asti.
Hän ei nähnyt Kristuksen ensim- mäisen tulemuksen jälkeistä aikaa, -
mutta hän näki pienen osan, joka liittyy Hänen toiseen tulemukseensa.
Hänkään ei tajunnut, miten paljon aikaa huippujen välillä kuluisi.
Hän näki kaiken yhtenä ja kutsui sitä valtakunnaksi.
Hän ei tajunnut, että valtakunta tulisi kahdessa vaiheessa, -
koska Kuningas tulee kaksi kertaa. Me ymmärrämme sen nyt.
Daniel näki kaiken, mikä tapahtuisi eKr.-ajanjakson loppuun asti, -
ja pienen osan jKr.-ajanjakson lopusta.
Hän näki Kuninkaan ensimmäiseen tulemukseen johtavat tapahtumat -
ja Hänen toiseen tulemukseensa johtavat tapahtumat.
Molemmat tapahtumasarjat ovat hämmästyttävästi lähes identtiset.
Jos mennään hieman asioiden edelle, -
molemmissa ajanjaksoissa on paha hahmo.
Ensimmäisessä ajanjaksossa hän oli Antiokhos Epifanes, -
ja jälkimmäisessä hän on tuleva antikristus.
He ovat huomattavan samanlaiset.
Kun tutkii Kristuksen ensimmäiseen tulemukseen johtavia tapahtumia, -
saa tietoa tapahtumista, jotka johtavat Hänen toiseen tulemukseensa.
Tämä on hiukan monimutkaista, mutta yritän selvittää sitä, -
niin että pystytte sovittamaan palat yhteen, kun luette kirjaa.
Historia siis jakautuu ajanjaksoihin, jotka merkitään eKr. ja jKr.
Juutalaiset eivät pidä Anno Domini eli Herramme vuosi -merkinnästä.
He käyttävät englannin kielessä merkintää CE, yhteinen aika.
Se on yhteinen juutalaisille ja kristityille.
He sanovat BC tai itse asiassa BCE eli ennen nykyistä aikakautta ja CE.
Meille ne ovat "ennen Kristusta" ja "Kristuksen jälkeen", -
koska Hänen ensimmäinen tulemuksensa jakoi historian kahtia -
ja Hänen toinen tulemuksensa päättää historian.
Se on hiukan monimutkaista, mutta uskon, että tästä on hyötyä.
Se selkeyttää asiaa, kun menemme eteenpäin.
Käydäänpä läpi seuraava kaavio.
Dan. 2:n kuvaamassa Nebukadnessarin unessa -
oli sarja heikkeneviä inhimillisiä valtakuntia.
Siirryttiin kultaisesta päästä hopeaan, rautaan ja savijalkoihin.
Ihmisvaltakuntien sarja johtaa jumalallisen valtakunnan alkuun.
On siis babylonialaiset, persialaiset, meedialaiset, -
kreikkalaiset ja roomalaiset.
Kuningas tuli viimeisen valtakunnan, Rooman, aikana.
Daniel oletti jumalallisen valtakunnan valtaavan ihmisvaltakunnat.
Hän ei tajunnut, -
että jumalallinen valtakunta kulkisi rinnakkain ihmisvaltakuntien kanssa.
Hän ei tajunnut, että ensimmäistä ja toista huippua erotti pitkä aikajakso.
Elämme huippujen välisessä ajassa ja jumalallisessa valtakunnassa.
Silti on yhä olemassa ihmis- valtakuntia: Venäjä, Kiina, USA.
Eräänä päivänä on ainoastaan yksi valtakunta.
Daniel ei nähnyt niiden päällekkäisyyttä.
Palataan Danielin näkyyn jättiläisestä.
Unohtakaa tämä hetkeksi. Tässä on Nebukadnessarin näkemä jättiläinen.
Hän näki jättiläisen kaatuvan.
Vuoresta irronnut kivi, johon ihmiskäsi ei ollut koskenut, -
iskeytyi jättiläisen jalkoihin, ja koko patsas kaatui.
Kivi oli kuin Jumalan valtakunta, -
joka murtautui ihmisvaltakuntiin ja otti niiden kaikkien paikan.
Se sai ne kaikki romahtamaan ja asetti Jumalan valtakunnan.
Daniel luuli, että se tapahtuu kerralla.
Me tiedämme, että se tapahtuu kahdessa jaksossa.
Maailman valtakunnat ovat jatkaneet vielä jumalallisen valtakunnan rinnalla.
Tarkastellaanpa ensin jo toteutuneita ennustuksia.
Käydään sitten läpi ennustukset, jotka eivät vielä ole toteutuneet.
Tutkitaan Kristuksen ensimmäiseen tulemukseen johtavia ennustuksia.
Ne ovat toteutuneet yksityiskohtaisesti Danielin ennustusten mukaisesti, -
jopa sen suhteen, kuinka pitkään kestäisi, ennen kuin Kuningas tulisi.
Hän kertoi sen vuoden tarkkuudella. Se on hämmästyttävää!
Me elämme tässä aikakuilussa.
Kaikki nämä asiat ovat takanamme, ja voimme tarkistaa ne.
Ennustukset ovat jo toteutuneet. Ensimmäinen ennustus on Dan. 2:ssa.
Siinä oli jättiläinen. Babylonia seurasivat persialaiset ja meedialaiset.
Heitä seurasivat kreikkalaiset, ja heitä puolestaan roomalaiset.
Se on toteutunut täsmällisesti.
Nebukadnessarin uni ja Danielin antama tulkinta ovat toteutuneet.
Tämä on siis Dan. 2:ssa. Dan. 8:ssa ovat oinas ja kauris (vuohi).
Sekin on jo tapahtunut.
Tässä on oinas ja vuohi, jolla on yksi sarvi.
Dan. 8:ssa puhutaan näistä kahdesta.
Ne vastaavat selvästi kahta jättiläisen osaa.
Ne vastaavat Meedia-Persian valtakuntaa ja Kreikan valtakuntaa.
Kaikki Dan. 8:n ennustukset oinaasta ja vuohesta ovat toteutuneet.
Esimerkiksi...
Siellä puhutaan Persian valtakunnasta, joka oli hyvin suuri.
Se ulottui Intiasta aina Egyptiin ja Turkkiin.
Koko alue oli persialaisten valtakuntaa.
Nyt se on tietysti Iran ja ajatollah.
Persian šaahi järjesti valtavat juhlat -
Persian valtakunnan 2 500-vuotisjuhlan kunniaksi.
Hän rekonstruoi kaiken. Juhliin osallistui Britannian kuningasperhettä.
Persian šaahi antoi itselleen uuden arvonimen -
Persian valtakunnan 2 500-vuotisjuhlassa: -
"kuningasten kuningas ja herrain herra".
Saarnasin siihen aikaan, että šaahi sinetöi kohtalonsa.
Kukaan ei voi nimetä itseään niin ja selvitä siitä.
Pian šaahi olikin poissa.
Emme pääse pälkähästä. Jumala hallitsee historiaa. Häntä pitää pelätä.
Kaikki Dan. 8:n ennustukset oinaasta, Persian valtakunnasta, toteutuivat.
Sitä seurasi Kreikan valtakunta, vuohi ― Aleksanteri Suuri.
Hänen lempinimensä oli "Vuohi".
Hän oli aina jonkun kimpussa. Hän kuoli 31-vuotiaana.
Hän oli valloittanut koko maailman!
Hän syöksyi toisten kimppuun kuin vuohipukki ja puski kaikki tieltään.
Aleksanteri Vuohi oli hänen vähemmän mairitteleva lisänimensä.
Daniel näki kaiken ennalta.
Tuossa siis oli Kreikan valtakunta.
Aleksanteri Suuri kuoli nuorena, 31-vuotiaana.
Historiankirjoista voi lukea, että hän oli hyvin nautinnonhaluinen mies.
Hänen syntinsä vaikuttivat osaltaan hänen sortumiseensa.
Kun hän kuoli, valtakunta jaettiin neljän kenraalin kesken.
Olen merkinnyt karttaan kirjaimet.
Ensimmäinen oli Lysimakhos, jos osaan lausua sen oikein.
Hän sai Turkin.
Kassandros sai Kreikan.
Ptolemaios sai Egyptin.
Seleukokselle jäi tämä osa.
Israel jäi Seleukoksen ja Ptolemaioksen valtakuntien väliin.
Dan. 11:n pohjoisen ja etelän kuninkaat ovat nämä.
Seleukoksesta ja Ptolemaioksesta tuli pienen Israelin painostajia.
Tähän liittyy hämmästyttävä ennustus, -
mutta käydään tämä asia loppuun ennen sitä.
Kreikan valtakunta jakautui neljään osaan, ja Daniel näki sen ennalta.
Hän ennusti, että Seleukos ja Ptolemaios aiheuttaisivat ongelmia.
Israel jäisi niiden puristuksiin.
Dan. 9 sisältää hämmästyttävän ennustuksen siitä, -
miten kauan kestäisi Kuninkaan tuloon.
Tässä tulevat Danielin 70 viikkoa.
Heprean kielellä sana "viikko" on sama kuin sana "seitsemän".
Se on 70 x 7, ei 70 viikkoa.
Se tekee 490 vuotta.
Danielin mukaan käskystä palata Babylonista Jerusalemiin -
kuluu 490 vuotta siihen, kun Kuningas tulee.
70 kertaa 7.
Mihin käskyyn Daniel viittaa? Käskyjä oli neljä.
Paluumuuton aloitti Kooreksen käsky vuonna 536 eKr.
Sitten Daarejaves antoi käskyn ja salli suuremman joukon palata.
Sitten Artahsastan antoi kaksi käskyä. Nehemia palasi jälleenrakentamaan.
Aloittipa laskemisen mistä tahansa näistä käskyistä, -
päätyy joko Jeesuksen syntymään tai Hänen kasteeseensa.
Se on hämmästyttävää. Toki on vielä toinenkin ongelma.
Käyttikö Daniel aurinkovuotta, jossa on 365 ja 1/4 päivää, -
vai kuuvuotta, jossa on 360 päivää?
Käyttikö hän babylonialaista vai juutalaista kalenteria?
Siitä on kiistelty paljon.
Totuus on, että Jeesus syntyi vajaat 500 vuotta myöhemmin.
Se riittää minulle tarkkuudeksi.
Yksityiskohdat jäävät epäselviksi astronomisten seikkojen takia.
Ennustus on riittävän tarkka. Yksi käsky johtaa Jeesuksen syntymään -
ja toinen Hänen kasteeseensa. Niin tai näin, Kuningas tuli.
Hämmästyttävää, että joku ennusti sen 500 vuotta etukäteen tarkalleen.
Yksityiskohdat on selvitetty lukuisissa kommentaareissa.
Dan. 2:n näky jättiläisestä ulottuu täältä tähän.
Unohtakaa Dan. 7 vähäksi aikaa.
Oinas ja vuohi Dan. 8:ssa kattavat tämän ajan.
Tässä on päällekkäisyyttä.
70 viikkoa ovat jakautuneet.
Ei vain 70 vaan 62... Anteeksi, aloitetaan alusta.
Ensin tuli 7 x 7. Se tekee 49.
Sitten tulee 62 x 7 ja vielä 1 x 7.
7 x 7 = 49. 62 x 7 = 434. Yhteensä se tekee 483, eikö niin?
Miksi hän jakoi ajan?
Tämä aika kului Jerusalemin jälleenrakentamiseen.
Kun Jerusalem on jälleenrakennettu, -
menee näin kauan, kunnes 69 vuosi- viikkoa on kulunut ja Kuningas tulee.
Jäljelle jäi 70. vuosiviikko. Palaamme siihen.
Uskon, että hän näki ensimmäisen huipun yli 70. vuosiviikkoon.
69. ja 70. vuosiviikon välillä oli aikakuilu.
Kommentaareista löytyy lisää tietoa tästä.
Dan. 10 kattaa tämän aikajakson.
Se antaa ilmestystä siitä, että jokaista maallista konfliktia -
vastaa taivaallisissa käytävä konflikti -
maailman valtakuntien takana olevien demonisten valtojen kanssa.
Se on merkittävä Danielin kirjan ilmestys, -
jota monet kristityt painottavat liikaa. Palaan siihen hetken kuluttua.
Jokaisen maallisen vallan ja valta- kunnan takana on demoniruhtinas.
Toisten maita hamuavien valtion- päämiesten takana on demoni.
Se on helppo uskoa esimerkiksi entisestä Tšekkoslovakiasta.
Siinä, miten he tuhosivat maataan, oli jotakin demonista.
Demoninen valta on tuhoava. Se hamuaa valtaa kaikin keinoin.
Dan. 10:ssä kerrotaan Persian ja Kreikan enkeliruhtinaista.
Jumala lähetti Miikaelin hoitelemaan heidät.
Tätä on hengellinen sodankäynti.
Ilmavaltojen demoniruhtinaat, pahat, langenneet enkelit -
ja demoniset voimat ovat maan päällä käytävien taistelujen takana.
Maalliset taistelut ovat ylhäällä henki- valloissa käytävien sotien heijastumia.
Se on Dan. 10:n ilmestys.
Daniel ei osallistu taisteluun. Se on jätetty täysin enkelten huoleksi.
Monet kristityt laativat strategioita Dan. 10:n kahden jakeen perusteella.
Sitä kutsutaan hengelliseksi sodankäynniksi: -
kaupunkia hallitseva henkivalta täytyy tunnistaa ja sitoa ennen kokousta.
Minusta se johtaa meidät sivuun tehtävästämme. Jeesus ei sanonut: -
"Menkää kaikkeen maailmaan ja etsikää ja sitokaa demoni."
Hän sanoi: "Tehkää opetuslapsia kaikista kansoista."
Saatan herättää närkästystä sanoessani tämän, -
mutta jättäkää hengellinen sodankäynti enkelten huoleksi, -
kunnes demonit ilmaisevat itsensä.
Jeesus ja apostolit eivät ikinä lähteneet etsimään demoneja.
Kun demoni tuli ja kävi heidän kimppuunsa, he hoitivat sen.
Tehtävämme ei ole etsiä demoneja ja sitoa niitä, -
vaan tehdä opetuslapsia kaikista kansoista.
Jos demonit ilmaisevat itsensä, ne voi hoidella Jeesuksen nimessä.
Paavali odotti kolme päivää, ennen kuin hän ajoi demonin eräästä tytöstä.
Älä ryhdy hengelliseen sodankäyntiin, ellei demoni ilmaise itseään sinulle.
Hoida se sitten Jeesuksen nimessä.
Tehtävämme on levittää hyvää sanomaa Jumalan valtakunnasta.
Kun Daniel oli rukouksessa, Jumala näytti hänelle, mitä ylhäällä tapahtui.
Jumala ja enkelit hoitelivat sen, ja Daniel huolehti omasta tehtävästään.
Tarvitsemme tätä ilmestystietoa. Myös Ef. 6:ta voi liioitella.
On totta, ettemme taistele lihaa ja verta vastaan -
vaan valtoja ja hallituksia vastaan taivaan avaruuksissa.
Niiden pitää tulla ensin esiin. Ei pidä lähteä etsimään niitä.
Tarvitsemme tätä ilmestystä, ettemme joudu sivuraiteille.
Kaikki taistelut täällä alhaalla ovat ylivuotoa taisteluista, -
joita käydään taivaallisissa valkeuden ja pimeyden voimien välillä.
Daniel sai nähdä sen, mutta Jumala sanoi: -
"Jätä asia minun hoidettavakseni ja jatka sinä tehtävääsi siellä."
Hengellistä sodankäyntiä perustellaan usein Dan. 10:llä.
Nyt tulemme Dan. 11:een.
Se kattaa pienen osan tästä.
Dan. 11 on Raamatun hämmästyttävin tulevaisuuden ennustus.
35 jakeessa on ennustettu 135 suurta tapahtumaa.
Se on niin hämmästyttävää, että olen jakanut teille siitä monisteen.
Tekstiä on molemmin puolin. Siinä on käyty läpi nuo 35 jaetta.
Emme ehdi uppoutua siihen nyt.
Ottakaa moniste mukaanne ja tutkikaa sitä tilaisuuden tullen.
Se kattaa pienen ajanjakson ennen Kuninkaan ensimmäistä tuloa.
Hän kuvaa vain 35 jakeessa yksityis- kohtaisesti 135:tä merkkitapahtumaa.
Tämä luku on liikaa liberaaliteologeille.
He väittävät, ettei Daniel ole voinut kirjoittaa sitä -
ja että se on täytynyt kirjoittaa 400 vuotta myöhemmin.
Jumala kuitenkin tuntee alun ja lopun sekä lopun alusta asti.
Jumala laittoi Danielin kirjoittamaan sen.
Tässä on todisteet profetioiden täyttymisestä.
Raamatussa ei ole toista kirjaa tai lukua, -
joka sisältäisi tällaisen kokoelman tulevaisuuden ennustuksia.
Koko Raamatussa on 735 ennustusta.
Niistä 135 on Dan. 11:ssä vain 35 jakeessa. Uskomatonta!
Luku testaa, oletko tosi uskova vai et.
Dan. 12 keskittyy Jeesuksen toiseen tulemiseen johtaviin tapahtumiin.
Tämä kaikki on siis jo toteutunut.
Tahdon puhua vielä eräästä asiasta.
Se on Dan. 11:ssä. Tahdon puhua tuosta miehestä.
Hän on Jeesuksen syntymää edeltävän ajan antikristus.
Tämä on ainoa kuva Antiokhos Epifaneesta.
Dan. 11:ssä ennustetaan, että hän on suurin vitsaus -
juutalaiskansaa vastaan ennen Kuninkaan tuloa.
Antiokhos Epifaneen nimi on kauhistus juutalaiskansalle.
En mielelläni haluaisi edes puhua hänen teoistaan.
Hänestä tuli seleukidien sijaishallitsija -
Kreikan valtakunnassa Israelin pohjoispuolella.
Hän oli poikakuninkaan holhooja. Hän tappoi pojan ja kaappasi vallan.
Hän päätti hävittää juutalaisen uskonnon.
Hän häpäisi temppelin uhraamalla sian alttarilla.
Hän täytti temppelihuoneet prostituoiduilla.
Lisäksi hän pystytti Jupiterin patsaan Jerusalemin temppeliin.
Se sytytti makkabilaiskapinan.
Historiasta voi lukea, että Antiokhos Epifanes aiheutti makkabilaiskapinan.
Hän on tavallaan vastine historian lopun antikristukselle.
He kuuluvat yhteen. Ensimmäinen on toisen esikuva.
Jos haluatte tietää antikristuksesta, lukekaa tästä miehestä.
Katsotaan pikaisesti vielä toteutumattomia ennustuksia.
Muistattehan sen leikkaamattoman kiven, joka irtautui vuoresta?
Se murskasi jättiläisen ja ihmisvaltakunnat ja korvasi ne.
Se ei ole vielä tapahtunut.
Kuningas tuli jo kerran, mutta Hän ei vielä ottanut haltuunsa valtakuntia.
Hän tekee sen toisella kerralla.
Dan. 7 pitää sisällään joitakin merkillisiä asioita.
Jotkut yrittävät yhdistää Dan. 7:n ja Dan. 2:n.
Siksi olen merkinnyt sen katkoviivalla.
He sanovat, että Dan. 7:n neljä petoa ovat Dan. 2:n neljä valtakuntaa.
Se ei mene niin. Siihen on monia syitä, joita nyt emme ehdi tutkia.
Dan. 7:ssä on kuva neljästä toistaan seuraavasta pedosta: -
siivekäs leijona, -
suuri karhu, -
siivekäs nelipäinen pantteri -
ja aarnikotka tai lohikäärme.
Sitä seuraa valtakunta, -
jossa Jumalan valtakunta on asetettu maan päälle.
Asettaja on "Ihmisen Pojan" kaltainen hahmo, -
joka tulee pilvissä hallitsemaan Korkeimman pyhien kanssa.
Se ei ole varmasti vielä tapahtunut.
Uskon, että nämä tapahtumat johtavat Kristuksen toiseen tulemukseen.
Neljä petoa eivät sovi persialaisiin, kreikkalaisiin ja roomalaisiin, -
kun tutkii asiaa. Niissä on niin monta eroavaisuutta.
Leijona, karhu ja pantteri ovat olemassa, kun lohikäärme ilmestyy.
Lohikäärme antaa kuoliniskun, jonka jälkeen tulee Jumalan valtakunta.
Aion nyt spekuloida. Toivon, että otatte sen spekulointina.
Mitä siivekäs leijona edustaa?
Nämä ovat maailmanvaltoja ennen historian päättymistä.
Amerikka ja Britannia.
Mitä karhu edustaa? Venäjää.
Mitä pantteri edustaa?
Arabimaailmaa.
Jos olen tulkinnut oikein, kolme valtakuntaa ovat olemassa lopussa.
Tämä ottaa niiden paikan.
Minulta kysytään usein eräästä hämmästyttävästä asiasta.
Saddam Hussein jälleenrakensi Babylonia.
Tässä on siellä pidetyn juhlan ohjelmaesitteen kansi.
Siinä ovat Nebukadnessar ja Saddam Hussein rinta rinnan.
Babylonissa pidettiin laservalonäytös, -
jossa Saddamin ja Nebukadnessarin kasvokuvat heijastettiin pilviin.
Tässä ovat Babylonin rauniot.
Tässä ne on jälleenrakennettuna tänä päivänä. Tämä on Ištarin portti.
Sotilaat oli puettu Nebukadnessarin kypärään ja tunikaan.
Muilla on sandaalit paitsi tällä, jolla on lenkkarit.
Tässä ovat uudet Babylonin muurit nousemassa raunioiden ylle.
Kaikki rakennetaan uudelleen.
Kaikki on muotoutumassa uskomattomalla tavalla.
Asiat etenevät nyt todella nopeasti.
Dan. 7:ssä ovat uskoakseni viimeiset maailmanvallat, -
jotka edeltävät antikristusta -
ja Ihmisen Pojan valtakuntaa, kun Hän saapuu kirkkauden pilvissä -
murskaamaan antikristuksen ja ottamaan haltuunsa valtakunnat.
Niistä tulee Jumalamme ja Hänen Kristuksensa valtakunta.
Lopuksi tulee 70. viikko. Se on täynnä ahdinkoa.
Se jakautuu kahteen 3½ viikon jaksoon.
Se mainitaan myös Ilmestyskirjassa: 1260 päivää, 42 kuukautta, 3½ vuotta.
Se on suuren ahdingon aikaa.
Emme ehdi käydä läpi kaikkia asiaan liittyviä mielipide-eroja.
Uskon Danielin nähneen sen kaiken.
Hän näki sekä ensimmäisen että toisen tulemuksen.
Dan. 12 koskee kokonaan tulevaisuutta.
Siinä hän puhuu vanhurskaiden ja pahojen ylösnousemuksesta.
Hän sanoo, että vanhurskaat loistavat kuin tähdet ― iankaikkisesti.
Tiedämme kyllä, kun se tapahtuu.
Uskon, että tulevaisuuden asiat paljastettiin Danielille -
etupäässä rohkaisuksi Jumalan kansalle.
Näiden lukujen kautta Jumalan kansaa rohkaistaan pysymään lujina, -
tekemään tehtävänsä, opettamaan muita, kestämään kärsimystä, -
tulemaan puhdistetuksi, vastustamaan pahaa ja löytämään levon.
Ne ovat mielenkiintoisia syitä.
Jumala ei ole kertonut tulevaisuudesta kaikkea, -
mutta Hän on kertonut tarpeeksi, jotta voimme tehdä nuo asiat.
Tiedämme tarpeeksi tulevaisuudesta, jotta voimme pysyä lujina, -
tehdä tehtävämme, opettaa muita, kestää kärsimystä, -
tulla puhdistetuiksi, vastustaa pahaa ja löytää levon.
Jotkut haluavat tuntea tulevaisuuden vain uteliaisuudesta.
Ihmiset haluavat sovittaa yksityiskohdat kuvaan.
Minulta kysytään tästä paljon. Uskoakseni meille kerrotaan asioita, -
jotta osaamme käsitellä tapahtumia oikealla tavalla, -
olla valmiit, pysyä lujina -
ja tehdä sitä, mitä Jumala haluaa meidän tekevän, -
ja myös kestää kärsimystä tietäen, että loppu on ihana.
Toinen syy on tietysti varoitus uskosta osattomille, -
etenkin niille, jotka haluavat rakentaa ihmisvaltakuntia.
Lopulta Ihmisen Poika korvaa ne kaikki.
Me kuulumme tulevalle koko maailman Kuninkaalle.
Ihmisen Poika tulee pilvissä ja kirkkaudessa -
ja perustaa taivaan valtakunnan. Saamme hallita Hänen kanssaan.
Hän hallitsee yhdessä Korkeimman pyhien kanssa.
Tiedämme, kuka on Ihmisen Poika ja keitä ovat pyhät.
Saat hallita maailmaa Jeesuksen kanssa. Parasta, että valmistaudut -
olemaan hyvä ja vastuuntuntoinen hallitsija yhdessä Hänen kanssaan.
Tilaa Pawsonin opetussarjoja TV7-kaupasta: -
www.tv7.fi/kauppa tai 0400 721 599
Suomennos: TV7